
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

Fintepla 2,2 mg/ml geriamasis tirpalas
Fenfluraminas

STV-275

1. BENDROJI DALIS

	1.1
	Pareiškėjas/ pareiškėjo atstovas
	Medis Pharma Lithuania UAB

	1.2
	Vaistinio preparato registracijos data 

	2020 m. gruodžio 18 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)


	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☒ Taip        ☐ Ne
Data: 2013 m. gruodžio 18 d.

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)

	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	Fintepla skiriamas gydant su Dravet sindromu (DS) susijusius traukulius, kaip papildoma terapija kartu su kitais vaistiniais preparatais nuo epilepsijos, vyresniems kaip 2 metų amžiaus pacientams.

TLK-10 AM – G40.4

	1.7
	Teikiamos skyrimo sąlygos 
	 Neteikiama


	1.8
	Ekonominė analizė
	☒ Kaštų naudingumo analizė
☐ Kaštų mažinimo analizė
☐ Neteikiama




___________________


2. KLINIKINIO VERTINIMO APIBENDRINIMAS

Dravet sindromas (DS, TLK-10: G40.81, ORPHA: 33069) – tai reta, sunki, gydymui atspari epilepsijos forma. Traukuliai prasideda pirmaisiais gyvenimo metais kitais aspektais normaliai besivystantiems kūdikiams. Daugeliu atvejų netrukus po traukulių pradžios atsiranda neurologinės raidos atsilikimo požymių, įskaitant nestabilią eiseną, kalbos sutrikimus ir sutrikusią smulkiąją motoriką. Šie požymiai vėliau progresuoja. DS laikomas encefalopatija, nes epilepsijos aktyvumas prisideda prie progresuojančių kognityvinių ir elgesio sutrikimų. Ankstyvieji traukuliai gali būti toniniai, kloniniai ir toniniai-kloniniai. Jie trunka ilgiau nei tipiški karščiavimo sukelti traukuliai. Pacientui subrendus, atsiranda papildomų traukulių tipų, įskaitant mioklonijas, netipinius absansus ir židininius traukulius. 
Sergamumas DS dėl šios ligos retumo nėra išsamiai aprašytas. Vidutinis DS paplitimas gimimo metu yra 1/30 000 (intervalas 1/15 000–40 000). DS serga maždaug 1,4 proc. visų epilepsija sergančių vaikų, liga vienodai paplitusi tarp vyriškosios ir moteriškosios lyties vaikų. Atlikus sisteminę literatūros apžvalgą nustatyta, kad DS serga mažiau nei septyni iš 100 000 asmenų; naujų atvejų dažnio įverčiai – nuo 2,17 iki 6,5 asmenų iš 100 000, o paplitimo įverčiai – nuo 1,2 iki 6,5 asmenų iš 100 000. 
2023 m. Lietuvoje užregistruoti 20 623 gyvi gimimai, o DS paplitimas buvo 1 iš 30 000 gyvų gimimų, tai reikštų, kad per dvejus metus diagnozuojama maždaug 1–2 nauji pacientai. Atsižvelgiant į DS paplitimo rodiklius (1,2–6,5 iš 100 000) ir Lietuvos gyventojų skaičių (vidutiniškai 2,87 mln. 2023 m.), Lietuvoje vidutiniškai gali gyventi 110 pacientų, sergančių DS. Ekspertų nuomone, Lietuvoje gyvena apie 27–30 vaikų, sergančių DS, vyriausiam pacientui yra 19 metų.
Remiantis Lietuvos Respublikos sveikatos apsaugos ministro 2019 m. gruodžio 18 d. įsakymo Nr. V-1477 „Dėl Epilepsijos ambulatorinio gydymo kompensuojamaisiais vaistais tvarkos aprašo patvirtinimo“ pakeitimu patvirtintu „Epilepsijos diagnostikos ir gydymo vaistais, kurių įsigijimo išlaidos apmokamos Privalomojo sveikatos draudimo fondo biudžeto lėšomis, tvarkos aprašu“, Lietuvoje Dravet sindromo gydymui kaip pirmos eilės gydymo būdai nurodomi valproatas, stiripentolis, levetiracetamas ir topiramatas. Antros eilės gydymui gali būti skiriami diazepamas, fenitoinas, etosuksimidas, klonazepamas, nitrazepamas, primidonas, sultiamas ir valproatas. Taip pat nurodoma, kad, esant ligos pablogėjimo rizikai, nerekomenduojama skirti karbamazepino, lamotrigino ir okskarbazepino.
Lietuvoje Dravet sindromu sergantiems pacientams, kuriems gydymas dviem ar daugiau vaistinių preparatų nuo traukulių yra neveiksmingas, taip pat gali būti skiriamas kanabidiolis. Traukulių susijusiųs su Dravet sindromo gydymu prieinamumas pacientams užtikrinamas taikant labai retų sveikatos būklių gydymo kompensavimo mechanizmą. Pažymėtina, kad 2025-08-21 vykusio Vaistinių preparatų ir medicinos pagalbos priemonių kompensavimo komisijos posėdžio metu buvo priimtas sprendimas įrašyti vaistinį preparatą Epidiolex (kanabidiolis) į Rezervinį vaistų sąrašą indikacijai „traukulių susijusių su Draveto sindromu gydymas“, o 2025-10-09 vykusio Vaistinių preparatų ir medicinos pagalbos priemonių kompensavimo komisijos posėdžio metu buvo priimtas sprendimas įrašyti vaistinį preparatą Epidiolex (kanabidiolis) į A sąrašą.
Dravet sindromu sergantys pacientai dažnai būna atsparūs įprastiniam gydymui vaistiniais preparatais nuo epilepsijos ir klinikinėje praktikoje vartoja įvairius prieštraukulinius vaistus bei jų derinius. Atsižvelgiant į tai, kad Dravet sindromas yra reta liga, o pacientų gydymas paprastai individualizuojamas pagal ligos eigą, ankstesnio gydymo veiksmingumą ir toleravimą, vertinant šios paraiškos kontekstą svarbu atsižvelgti į Lietuvoje realiai taikomą ir pacientams prieinamą gydymo alternatyvą.
Kadangi Lietuvoje Dravet sindromu sergantiems pacientams, kuriems gydymas dviem ar daugiau vaistinių preparatų nuo traukulių yra neveiksmingas, kanabidiolis gali būti skiriamas ir kompensuojamas taikant retų ligų gydymo kompensavimo mechanizmą, jis laikytinas tinkamiausiu palyginamuoju gydymu šios paraiškos kontekste.
Pareiškėjas pateikė tiesioginio palyginimo su placebu ir standartiniu gydymu duomenis. Nors toks palyginamasis gydymas nėra laikytinas tinkamiausiu Lietuvos klinikinės praktikos ir kompensavimo kontekste, šie duomenys buvo naudojami netiesioginiame palyginime, todėl palyginimas su standartiniu gydymu ir placebu gali būti vertinamas kaip papildoma informacija.
Siekiant įvertinti fenfluramino gydymo poveikį, palyginti su kitomis papildomo Dravet sindromo gydymo galimybėmis, taip pat buvo atliktos lyginamosios analizės, įskaitant netiesioginį palyginimą su stiripentoliu ir kanabidioliu. Atsižvelgiant į Lietuvoje taikomą gydymo praktiką ir kanabidiolio prieinamumą per retų ligų gydymo kompensavimo mechanizmą, pareiškėjo netiesioginiame palyginime pasirinktas palyginamasis gydymas – kanabidiolis – laikytinas tinkamu.

Tiesioginiai palyginamieji tyrimai

		Tyrime STUDY 1 buvo įtraukti pacientai prieš tai gydyti bent 2 prieštraukuliniais vaistais (vaistų deriniu). Remiantis tiesioginio tyrimo duomenimis fenfluraminas, palyginti su placebu, reikšmingai labiau sumažino konvulsinių priepuolių dažnį: 0,7 mg/kg fenfluramino per parą dozė parodė 62,3 % didesnį vidutinio MCSF sumažėjimą, palyginti su placebu (95 % PI 47,7–72,8, p < 0,0001), o 0,2 mg/kg fenfluramino per parą dozė parodė 32,4 % vidutinio MCSF sumažėjimą, palyginti su placebu (95 % PI 6,2–52,3, p = 0,0209).
		Tyrime STUDY 1504 buvo įtraukti pacientai prieš tai gydyti bent 2 prieštraukuliniais vaistais (vaistų deriniu, įskaitant ir stiripentolį). Remiantis tiesioginio tyrimo duomenimis fenfluraminas reikšmingai pagerino mėnesinių konvulsinių priepuolių dažnį pacientams, sergantiems DS, kurių būklė nebuvo pakankamai kontroliuojama stiripentolio turinčiais vaistais nuo epilepsijos. Fenfluraminu gydytiems pacientams vidutinis mėnesinis konvulsinių priepuolių dažnis sumažėjo 54,0 % (95 % PI 35,6–67,2 %; P <0,001) labiau nei vartojusiems placebą.
		Atsižvelgiant į tai, kad Lietuvos įprastinę klinikinę praktiką atitinkančiu palyginamuoju gydymu laikytinas kanabidiolis, tiesioginio palyginimo tyrimų duomenys vertinami, kaip papildomi.

Netiesioginis palyginamasis tyrimas

Remiantis netiesioginio palyginimo duomenimis, fenfluraminas, kaip papildomas Dravet sindromo gydymas, buvo veiksmingesnis už kanabidiolį mažinant mėnesinių konvulsinių priepuolių dažnį, nepriklausomai nuo kanabidiolio dozės ir vartojimo kartu su klobazamu. 
Vertinant ≥50 % mėnesinių konvulsinių priepuolių dažnio sumažėjimą, fenfluramino poveikis, palyginti su placebu, buvo didesnis nei kanabidiolio: atitinkamai RR 7,20 (95 % PI 3,67–14,11) ir RR 1,58–1,80, priklausomai nuo kanabidiolio dozės ir klobazamo vartojimo. Vertinant ≥75 % ir 100 % priepuolių dažnio sumažėjimą, fenfluramino rezultatai taip pat buvo palankesni už kanabidiolio: rizikos santyrikis atitinkamai 46 % ir 10 %, palyginti su kanabidiolio 11–25 % ir 2–5 % rezultatais. Netiesioginiai įverčiai parodė, kad fenfluraminas buvo statistiškai reikšmingai pranašesnis už patvirtintus kanabidiolio dozavimo režimus pagal ≥50 %, ≥75 % ir 100 % mėnesinių konvulsinių priepuolių dažnio sumažėjimo baigtis.

	Siūlomo kompensuoti vaistinio preparato palyginamasis veiksmingumas yra įvertintas kaip didesnis lyginant su įprasta klinikine praktika (kanabidioliu), t. y. atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.2 papunktį.

3. EKONOMINIO VERTINIMO APIBENDRINIMAS

Kaštų naudingumo analizėje (KNA) įtraukta populiacija atitinka registruotą ir kompensavimui teikiamos indikacijos populiaciją: t. y. gydant su Dravet sindromu (DS) susijusius traukulius, kaip papildoma terapija kartu su kitais vaistiniais preparatais nuo epilepsijos, vyresniems kaip 2 metų amžiaus pacientams (TLK-10: G40.81). Fenfluramino (FFA) klinikiniai duomenys ir pacientų charakteristikos KNA taikomos vadovaujantis dviem 3 fazės atsitiktinių imčių placebu kontroliuojamais dvigubai koduotais klinikiniais tyrimais, atliktais su DS sergančiais vaikais ir jaunuoliais (tyrimas Nr. 1 ir tyrimas Nr. 1504). Klinikiniai veiksmingumo duomenys KNA pagrįsti netiesioginio palyginimo SLA duomenimis (FFA lygintas su stiripentoliu ir kanabidioliu). Klinikinėje ir ekonominėje dalyje teikiami klinikiniai duomenys sutampa. Remiantis netiesioginio tyrimo duomenimis fenfluraminas, kaip pirmos eilės papildomas gydymas DS atveju, yra bent jau toks pat veiksmingas kaip stiripentolis ir abu yra veiksmingesni už kanabidiolį mažinant traukulių priepuolius.
	Tarnyba pacientų charakteristikas (amžius, amžiaus pasiskirstymas ir nuo to priklausantis kūno svoris) KNA taiko pagal teikiamas Pareiškėjo, t. y. pagrįstas klinikinių tyrimų ir JK tyrimų duomenimis. Kadangi VP dozavimas priklauso nuo pacientų amžiaus ir kūno svorio ir tai turi įtakos kaštų struktūroje bei atsižvelgiant, kad ankstesnių vertinimo paraiškų metu (kanabidiolio) taikytos pacientų charakteristikos skiriasi nei šiuo atveju taikomos įprastinėje atvejo analizėje, Tarnyba scenarijų analizėje vertina alternatyvių charakteristikų (amžiaus pasiskirstymo ir svorio) įtaką galutiniam ekonominės analizės rezultatui (KNA taikomas pacientų amžiaus pasiskirstymas ir dozavimas turi reikšmingos įtakos). Atitinkamai įprastinėje atvejo analizėje Tarnyba taiko FFA dozavimą pagal rekomenduojamą vaistinių preparatų charakteristikų santraukoje, kanabidiolio – pagal ankstesnio kanabidiolio paraiškos vertinimo metu taikytą, siekiant išlaikyti vertinimų nuoseklumą.
	Tarnyba KNA atlieka fenfluraminą (Fintepla®) lyginant su kanabidioliu (CBD), atsižvelgiant, kad kanabidiolis yra kompensuojamas retų ligų komisijos sprendimais iš PSDF biudžeto lėšų, skirtų labai retų ligų gydymui ir yra laikomas tinkamu palyginamuoju.
	Pareiškėjo taikoma pacientų lygio simuliacija laikoma tinkama, atsižvelgiant, kad šis metodas taip pat taikytas ankstesnių paraiškų vertinimo metu: kanabidiolio (CBD) vartojimas kartu su klobazamu pacientams, sergantiems DS ir Tarnybos laikytas tinkamu DS modeliavimui. Duomenys FFA modelyje ekstrapoliuojami po klinikinio tyrimo pabaigos. Taikoma viso gyvenimo laiko perspektyva (Tarnyba sutinka su Pareiškėjo taikoma prielaida (vid. pacientų amžius - 9 m.). Tarnyba sutinka su Pareiškėjo taikomomis prielaidomis vertinant efektyvumo skirtumus tarp siūlomo ir palyginamojo gydymo ilgajame laikotarpyje, kadangi jos yra pagrindžiamos klinikinių tyrimų duomenimis arba literatūros šaltiniais, kurių dalis (pvz., dėl mirčių rizikos) sutampa su kanabidiolio paraiškoje DS indikacijai taikytomis prielaidomis ir šaltiniais.
KNA taikomi ir apskaičiuoti kaštai laikomi tinkamais, t. y. adaptuoti Lietuvai pagal 2026 m. II pusm. kainyną, tačiau paslaugų poreikis ir dažnis pagrindžiamas Jungtinės Karalystės „Pathway“ tyrimo duomenimis. Tarnyba sutinka su taikomu šaltiniu dėl riboto Lietuvos realios klinikinės praktikos DS indikacijos poreikio ir dažnio duomenų prieinamumo. 
	Duomenys apie DS pacientų su sveikata susijusią gyvenimo kokybę KNA taikomi vadovaujantis Pinsent ir kt. (2023) publikacija, tačiau Tarnyba vertina, kad Pareiškėjo taikomi gyvenimo kokybės įverčiai pasižymi dideliais neapibrėžtumais, kadangi nėra surinkti FFA klinikinio tyrimo metu, EQ-5D klausimynas susiejamas (nėra taikomas tiesiogiai klinikinio tyrimo metu). Taip pat pareiškėjas nepateikia jokių kitų šaltinių ir alternatyviai taikomų gyvenimo kokybės įverčių. Atkreiptinas dėmesys, kad Tarnyba KNA atlieka vertinant sveikatai sukuriamą naudą ir kaštus tik tiesiogiai vertinamai indikacijai teikiamai populiacijai - DS pacientams, todėl įprastinėje atvejo analizėje Tarnyba gyvenimo kokybės įverčių dėl artimųjų patiriamo gyvenimo kokybės suprastėjimo neįtraukia. Paminėtina, kad dėl artimųjų patiriamo gyvenimo kokybės suprastėjimo galutiniais KNA rezultatais yra sugeneruojama 50-60 proc. mažiau kokybiškų gyvenimo metų lyginant su kompensavimui teikiamos populiacijos – DS pacientų (taikant tiek FFA tiek įprastos klinikinės praktikos gydymą) ir prielaida turi esminę įtaką galutiniam ekonominės analizės rezultatui.

3.1 Ekonominės analizės rezultatas

	Rezultatai

	Kaštų skirtumas
	***** Eur.

	Papildomi gyvenimo metai (LY)
	**

	Papildomi kokybiški gyvenimo metai (QALY)
	***

	ICER už LY
	******

	ICER už QALY
	****** Eur./QALY

	Referencinė kaštų naudingumo vertė
	****** Eur.


ICER – (angl. incremental cost-effectiveness ratio) inkrementinis kaštų naudingumo koeficientas; LY – (angl. life years) gyvenimo metai; QALY- (angl. quality adjusted life years) kokybiški gyvenimo metai.

	Gautais ekonominės analizės duomenimis, fenfluraminą (FFA) lyginant su kanabidioliu (CBD) sveikatai sukuriama nauda (inkrementiniai QALYS) - ***, o gydymo FFA kaštai yra ***** Eur. didesni nei standartinio šiuo metu Lietuvoje taikomo gydymo (CBD). Apskaičiuotas ICER – ****** Eur./QALY viršija vidutinei ligos naštai taikomą referencinę kaštų naudingumo vertę (>****** Eur.). Scenarijų analizės rezultatai patvirtina, kad pacientų amžius ir dėl to taikomas dozavimas turi reikšmingos įtakos kaštams ir galutiniam ekonominės analizės rezultatui: ICER atitinkamai kinta nuo FFE dominuojančio iki kaštų prasme neefektyvaus (****** Eur./QALY).
Siekiant, kad apskaičiuotas galutinis ekonominės analizės rezultatas (ICER) atitiktų vidutinei ligos naštai taikomą referencinę kaštų naudingumo vertę (<****** Eur.), fenfluramino (Fintepla) bazinę kainą su PGS (***** Eur.) reikalinga sumažinti ~* proc., kad galutinė faktinė bazinė fenfluramino pakuotės Lietuvai taikoma kaina būtų ***** Eur.

4. IŠVADOS 

	[bookmark: _Hlk185430554]Palyginamasis veiksmingumas

	☒ 29.1.1 yra didesnis, lyginant su įprasta klinikine praktika

☐ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☐ 29.2.1 atitinka referencinę naudingumo vertę taikant arba netaikant PGS


	☒ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☐ Vykdant Aprašo <173.1><173.2><173.3> punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos



5. REKOMENDACIJA

[bookmark: _Hlk190784826]Vadovaujantis Aprašo 301.2. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, jei, pateikus naują ar atnaujintą PGS, kaštų naudingumas atitinka referencinę naudingumo vertę, kai vertinimo išvados atitinka Aprašo 29.1.1 ir 29.2.3 papunkčiuose numatytas sąlygas.

5.1 Siūloma (-os) kompensuoti terapinės indikacijos ir skyrimo sąlygos 

Terapinės indikacijos

Siūlomos terapinės indikacijos

Fintepla skiriamas gydant su Dravet sindromu (DS) susijusius traukulius, kaip papildoma terapija kartu su kitais vaistiniais preparatais nuo epilepsijos, vyresniems kaip 2 metų amžiaus pacientams.

TLK-10 AM – G40.81

5.2 Skyrimo sąlygos

Siūlomos skyrimo sąlygos:

[bookmark: _Hlk199454587]Skiriamas 2 metų ir vyresniems pacientams sveikatos apsaugos ministro nustatyta tvarka traukuliams, susijusiems su Dravet sindromu gydyti, kai gydymas dviem ar daugiau vaistinių preparatų nuo traukulių neveiksmingas, nusprendus gydytojų vaikų neurologų ar gydytojų neurologų, teikiančių III lygio asmens sveikatos priežiūros paslaugas, konsiliumui.

[bookmark: _Hlk199193506]Pastaba
Priėmus sprendimą įrašyti vaistinį preparatą Fintepla į ligų ir kompensuojamųjų vaistų joms gydyti sąrašą (A sąrašas) būtina papildyti epilepsijos diagnostikos ir gydymo vaistais, kurių įsigijimo išlaidos apmokamos privalomojo sveikatos draudimo fondo biudžeto lėšomis, tvarkos aprašą.

____________________________

